Елеонора Граматикова
Единствена

chitanka.info

Със силата на пролетна магия

връхлита ме нечакана тъга

и няма как, Родино, да прикрия

сълзите си по свидната земя.

Огньовете ти стари още пазя

във дъното на своята душа,

те карат ме да любя и да мразя,

със гордост тебе майка да зова.

И песните хайдушки още пея —

те символ са на нашата съдба…

Във твойта героична епопея

блести едничка дума: свобода.

Българийо, тъй пламенна и мила,

завинаги ще палиш в мен кръвта…

Със никоя не бих те аз сменила,

към теб ме връща винаги света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.